José de Churriguera

José Benito de CHURRIGUERA Ocaña (Madrido; 21-a de marto 1665 - 2-a de marto 1725) estis hispana baroka arkitekto kaj retablo-faristo, membro de familio de artistoj, el kiuj li estas memorata kiel la plej elstara. Lia influo, kune kun la laboro de liaj fratoj Alberto kaj Joaquín, difinis la tiel nomatan ĉurigeran stilon, karakterizitan per la abundo kaj elstareco de ornamado.

 Kariero 
Fine de la 17-a jarcento li famiĝis kiel retablisto. Komence de la 18-a jarcento (1709-1713), li estis unu el la unuaj arkitektoj, kiuj desegnis tutan urbon sur la Iberia Duoninsulo: Nuevo Baztán, mendita de Juan de Goyeneche y Gastón por loĝigi la laboristojn de la vitrofabriko, kiun li fondis tie. Post la morto de la artisto en 1725, lia frato Alberto kompletigis la Palacon Goyeneche. La teatra kaj ornama stilo de liaj verkoj estis kritikita de puristoj, sed ĝi fariĝis populara stilo kaj disvastiĝis tra Hispanio, Meksiko kaj aliaj latinamerikaj ĉefurboj.

 Bibliografio 
 George Kubler kaj Martín S. Soria, Arte y arquitectura en América precolonial, Ediciones Cátedra S.A.,1986, ISBN 978-84-376-0621-7
 Bernard Bevan, Historia de la Arquitectura Española, Ed. Juventud S.A., 1970, ISBN 978-84-261-0969-9
 Pilar Corella Suárez, Leganés, su arte e historia: (homenaje a Josep de Churriguera), Raycar, 1976, ISBN 84-500-7418-5

Kategorio:Hispanaj arkitektoj